{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - PRAVILNIK O POLJOPRIVREDNIM I PREHRAMBENIM PROIZVODIMA, POKVARLJIVIM  TE PROIZVODNO I TRŽIŠNO OSJETLJIVIM POLJOPRIVREDNIM I PREHRAMBENIM PROIZVODIMA  "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Dukat d.d.","Na temelju članka 2. stavka 2. Zakona o zabrani nepoštenih trgovačkih praksi u lancu opskrbe hranom („Narodne novine“, br. 117/17. i 52/21.) ministrica poljoprivrede donosi","Prema šifri KN proizvodi koji sadrže mlijeko se mogu stavljati u šifru KN 1901 90 99, predlažem da se i u toj šifri KN doda mogućnost PTOPPP ili PPPP","Primljeno na znanje","PRIMLJENO NA ZNANJE\nProizvode tarifne oznake KN 19019099 koji sadrže mlijeko mogu se uvrstiti u popis pokvarljivih poljoprivrednih i prehrambenih proizvoda, a jednaka analogija može se primijeniti i na proizvode tarifnih oznaka KN 19021100, 19022010, 19022030, 19022091, 19022099, 19021910, 19023090, 16025095 te 21041000."]
[2,"HGK","Na temelju članka 2. stavka 2. Zakona o zabrani nepoštenih trgovačkih praksi u lancu opskrbe hranom („Narodne novine“, br. 117/17. i 52/21.) ministrica poljoprivrede donosi,\nPRAVILNIK O poljoprivrednim i prehrambenim proizvodima, pokvarljivim  te proizvodno i tržišno osjetljivim poljoprivrednim i prehrambenim proizvodima  ","Prema Pravilniku o poljoprivrednim i prehrambenim proizvodima, pokvarljivim te proizvodno i tržišno osjetljivim poljoprivrednim i prehrambenim proizvodima, tarifni brojevi 2104 10 00, 1602 50 95, 1902 19 10, 1902 20 99, 1902 30 90 svrstani su u kategoriju PPP – Poljoprivredni i prehrambeni proizvodi. S mikrobiološkog gledišta proizvodi svrstani u navedene tarifne brojeve su lako kvarljiva hrana. Stoga predlažemo uvrstiti proizvode pod navedenim tarifnim oznakama u popis pokvarljivih poljoprivrednih i prehrambenih proizvoda.\n\nObrazloženje:\nU nastavku citiramo Uredbe (EZ) kojima se definira datum minimalne trajnosti hrane i daje informacija o utvrđivanju sigurnosti hrane. \n\n-Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani \n\nČlanak 24.\nDatum minimalne trajnosti, „upotrijebiti do” datum i datum zamrzavanja\nHrana koja je s mikrobiološkog stajališta brzo kvarljiva i stoga je vjerojatno da će nakon kraćega razdoblja predstavljati izravnu opasnost za zdravlje ljudi, datum minimalne trajnosti treba zamijeniti „upotrijebiti do” datumom. Nakon „upotrijebiti do” datuma hrana se smatra nesigurnom u skladu s člankom 14. stavcima 2. do 5. Uredbe (EZ) br. 178/2002.\n\n-Uredba (EZ) br. 178/2002 Europskog parlamenta i Vijeća od 28. siječnja 2002: o utvrđivanju općih načela uvjeta zakona o hrani, osnivanju Europske agencije za sigurnost hrane, te utvrđivanju postupaka u područjima sigurnosti hrane\n\nČlanak 14. \nUvjeti za utvrđivanje sigurnosti hrane \n1. Nesigurnu hranu nije dozvoljeno stavljati na tržište. \n2. Hrana je nesigurna ako je: (a) štetna za zdravlje; (b) neprikladna za prehranu ljudi. \n3. Pri odlučivanju je li neka hrana nesigurna, uzimaju se u obzir: \n(a) normalni uvjeti u kojima potrošač rabi tu hranu i sve faze proizvodnje, prerade i distribucije; te \n(b) informacije koje su date potrošaču, uključujući podatke na naljepnici i druge informacije dostupne potrošaču u pogledu izbjegavanja specifičnih štetnih djelovanja neke određene hrane ili kategorije hrane na zdravlje ljudi\n4. Pri odlučivanju je li neka hrana štetna za zdravlje ljudi, uzimaju se u obzir: \n(a) ne samo mogući izravni i/ili kratkoročni i/ili dugoročni učinci te hrane na zdravlje osobe koja je konzumira, nego i na buduće generacije; \n(b) mogući kumulativni toksični učinci; \n(c) posebna zdravstvena osjetljivost određene kategorije potrošača u slučaju kada je hrana namijenjena toj kategoriji potrošača. \n5. Prilikom utvrđivanja je li neka hrana neprikladna za prehranu ljudi uzima se u obzir je li ta hrana neprihvatljiva za prehranu ljudi prema svojoj predviđenoj uporabi zbog njezinog zagađenja vanjskim uzročnikom ili na neki drugi način, ili zbog truljenja, kvarenja ili raspadanja.\n\nU nastavku je obrazloženje uz svaki tarifni broj proizvoda:\n\n2104 10 00 - Juhe i mesne juhe (temeljci) te pripravci za njih - Svježe juhe - tekuće (od povrća, mesa, kozica), Svježi temeljci - tekući (od povrća, mesa, kozica). Pakirano kao vruće punjenje, u ambalažu nepropusnu za kisik, u kontroliranoj atmosferi, brzo ohlađeno i čuvano na temperaturi od 2 do 8°C\n\n1602 50 95 - ostalo - Svježi gulaš, svježi bolegnese umak pakirano kao vruće punjenje, u ambalažu nepropusnu za kisik, u kontroliranoj atmosferi, brzo ohlađeno i čuvano na temperaturi od 2 do 8°C\n\n1902 19 10 - koja ne sadrži brašno ili krupicu od obične pšenice - Svježa tjestenina od durum pšenice. Pakirana u kontroliranoj atmosferi, čuvana na temperaturi od 2-8°C. \n\n1902 20 99 - ostalo - Svježa punjena tjestenina od durum pšenice s različitim okusima punjenja - sirom, mesom ili povrćem. Pakirana u kontroliranoj atmosferi, čuvana na temperaturi od 2-8°C\n\n1902 30 90 - ostalo - pakirana tjestenina umak šalša. Pakirano u kontroliranoj atmosferi, čuvana na temperaturi od 2-8°C","Primljeno na znanje","PRIMLJENO NA ZNANJE\n Proizvode pod navedenim tarifnim oznakama može se uvrstiti u popis pokvarljivih poljoprivrednih i prehrambenih proizvoda."]